《送张七和州判官》
宋代·刘攽

从仕如博弈，百万系一掷。君看大司马，二十好颜色。

与子昔献赋，共登东堂籍。留滞向十年，尚为诸侯客。

我愚数亦奇，连蹇不自惜。念君复何为，无乃玄尚白。

时平弃奇节，幕府鲜筹画。譬如埘𡏝间，安用鸾鹄翼。

高秋江湖深，莽莽烟水碧。轻舟犯蛟鼍，勉子慎行役。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。